Notum sit omnibus futuris et presentibus quod ego Guido Putoiz do et concedo Deo et sancte Marie et monachis de Firmitate quicquid habeo in la Faia de Chimille et in bosco de Pelial; clausum quoque quod vocatur canonicorum sancti Saturnini; et omnes usus necessarios ad pastus pecorum et animalium, sine dampno, in omni terra quam habeo in potestate Sancte Helene; et usus necessarios in boscis meis quamdiu vixero; ad Chasul quoque tres pecias terre pro quibus dederunt mihi.XX. solidos. De his omnibus tuitionem promitto contra omnes homines quantum justicia exegerit, et si forte tuitionem ferre nequivero, commutationem secundum placitum monachorum dare promitto. Pro hoc concesserunt mihi societatem ordinis in morte et in vita et si ordinate ad conversionem venire voluero et potero ut me recipiant. Hoc autem laudavit uxor mea nomine Beatrix et filius meus Geraldus et filie mee Mabilia et Guillelma. Hoc vero confirmavi in capitulo Firmitatis coram omni conventu. Testes: Guillelmus, cellerarius Firmitatis, Durannus de Brixa, conversus, et Durannus Costables, Radulfus clericus, Raimundus de Vilerez, Petrus Pectinarius.